C 278/32
3.6.
MT
Il-Ġurnal Uffiċjali tal-Unjoni Ewropea
20.7.2022
Regoli speċifiċi dwar it-tikkettar Kull ippakkjar tal-IĠP “Piadina Romagnola”/“Piada Romagnola” irid juri, b’tipa ċara, li tista' tinqara, li ma titħassarx u li tkun tista’ tingħaraf faċilment, dawn l-elementi li ġejjin: — il-logo tal-UE; — l-isem “Piadina Romagnola” jew “Piada Romagnola” segwit bil-kliem “Indicazione Geografica Protetta” [“Indikazzjoni Ġeografika Protetta”], jew bl-akronimu korrispondenti “IGP” [“IĠP”]; — il-logo tal-prodott.
Sabiex tiġi żgurata ċarezza assoluta għall-konsumaturi, il-varjetà Rimini tal-“Piadina Romagnola”/“Piada Romagnola” irid ikollha l-kliem addizzjonali “alla Riminese” [“stil ta’ Rimini”] fuq l-ippakkjar b’tipa ċara, li tista' tinqara, li ma titħassarx u li tkun tista' tingħaraf faċilment tal-istess tip bħal dik użata għall-isem “Piadina Romagnola” / “Piada Romagnola”.
Il-logo jintwera hawn isfel.
Il-kuluri huma l-kannella 724 C u l-beige 728 C.
L-istampa tista’ tkun sewda u bajda jekk l-iswed u l-abjad ikunu l-uniċi kuluri użati fuq it-tikketta.
Meta l-prodott jiġi prodott u mibjugħ direttament u esklużivament, il-kitba u l-logo deskritti hawn fuq jistgħu jkunu fuq ġenb minnhom flimkien mal-emblema tal-ħanut.
Il-karattri użati għall-kliem IĠP “Piadina Romagnola” jew “Piada Romagnola” jew il-kitbiet l-oħrajn previsti f’dan id-dokument, iridu jinġabru fl-istess kamp viżiv u jkunu ppreżentati b’mod ċar, li jinqara u li ma jitħassarx u jkunu kbar biżżejjed biex jinqalgħu mill-isfond li fuqu jkunu stampati sabiex ikunu jistgħu jintgħarfu b’mod ċar minn kull kliem ieħor u/jew stampi.
Fuq it-tikketta jista’ jkun hemm ukoll informazzjoni oħra fakultattiva biex tassisti lill-konsumatur u/jew informazzjoni nutrittiva, kif ukoll ismijiet tal-kumpaniji u trademarks, sakemm dawn ma jkollhomx skop ta’ tifħir u ma jkunux tali li jingannaw lix-xerrej.
Jekk il-“Piadina Romagnola”/“Piada Romagnola” ikollha ħxuna ta’ 4-8 mm, il-kliem “spessa” jew “la spessa” [ħoxna] jista’ jidher fuq it-tikketta.
Għall-prodotti ddestinati għas-swieq internazzjonali, jista’ jintuża l-kliem “indikazzjoni ġeografika protetta” fil-lingwa tal-pajjiż ikkonċernat.
4.
Definizzjoni fil-qosor taż-żona ġeografika Iż-żona ta’ produzzjoni u ppakkjar tal-“Piadina Romagnola”/“Piada Romagnola” hija magħmula mit-territorju tarRomagna storika u b’mod aktar preċiż it-territorju kollu tal-provinċji ta’ Rimini, Forlì Cesena, u Ravenna u l-Komuni tal-Provinċja ta’ Bologna li ġejjin: Borgo Tossignano, Casalfiumanese, Castel del Rio, Castel Guelfo, Castel San Pietro, Dozza, Fontanelice, Imola u Mordano.
5.
Rabta maż-żona ġeografika Ir-Romagna tokkupa t-territorju l-aktar orjentali tar-Reġjun tal-Emilia-Romagna.
It-territorju jestendi min-naħa littorali fuq il-baħar Adrijatiku fil-Lvant, sal-konfini mal-Provinċja ta’ Bologna fil-Punent, u mill-konfini mar-Reġjun tal-Marche fin-Nofsinhar, sal-konfini mal-Provinċja ta’ Ferrara fit-Tramuntana.
Din iż-żona għandha klima moderata u subkontinentali li tvarja skont l-altitudni u d-distanza mill-kosta.
Minkejja li l-klima tar-Romagna ma tvarjax ħafna minn dik tal-bqija tal-Italja tat-Tramuntana, għandha karatteristiċi proprji tagħha dovuti għall-fatt li l-istrixxa talpjanura tidjieq b’mod gradwali.